b'\n_START_ARTICLE_\nEls 52 del Caire\n_START_SECTION_\nC\xc3\xa0rrecs\n_START_PARAGRAPH_\nA Egipte no existeixen lleis que penalitzin expl\xc3\xadcitament les pr\xc3\xa0ctiques homosexuals per\xc3\xb2 solen usar-se les lleis de moralitat i esc\xc3\xa0ndol p\xc3\xbablic per reprimir-les. Cinquanta dels arrestats van ser acusats de \xc2\xabllibertinatge habitual\xc2\xbb i \xc2\xabcomportament obsc\xc3\xa8\xc2\xbb segons l\'article 9c de la llei N\xc2\xba. 10 de 1961 contra la prostituci\xc3\xb3. Els altres dos foren acusats de \xc2\xabmenyspreu a la religi\xc3\xb3\xc2\xbb segons l\'article 98f del codi penal. Tots els acusats es van declarar innocents.\n_START_SECTION_\nTracte als arrestats\n_START_PARAGRAPH_\nEls denominats 52 del Caire van ser amuntegats en dues cel\xc2\xb7les sense llits on se\'ls mantenia tancats vint-i-dues hores al dia. Segons els informes de la Comissi\xc3\xb3 Internacional Gai i L\xc3\xa8sbica de Drets Humans (CIGLDH), els homes van sofrir pallisses i van ser sotmesos a ex\xc3\xa0mens forenses per \xc2\xabprovar la seva homosexualitat\xc2\xbb.\n_START_SECTION_\nJudicis\n_START_PARAGRAPH_\nEls judicis van durar cinc mesos durant els quals els acusats van ser escarnits als mitjans de comunicaci\xc3\xb3 egipcis, publicant-se els seus noms reals i domicilis, fins i tot qualificant-los d\'agents contra l\'estat i \xc2\xabradicals gais\xc2\xbb. Els judicis van ser condemnats per les organitzacions internacionals de drets humans i representants de les Nacions Unides. Els advocats de les defenses van argumentar que el cas havia de desestimar-se per haver-se produ\xc3\xaft arrests il\xc2\xb7legals, falsificaci\xc3\xb3 de proves i m\xc3\xa8todes intimidatoris de la policia._NEWLINE_El 14 de novembre de 2001 vint-i-un acusats van ser condemnats pel c\xc3\xa0rrec de \xc2\xabpr\xc3\xa0ctica habitual del llibertinatge\xc2\xbb, al que s\'acusava de ser el capitost a m\xc3\xa9s va ser condemnar per \xc2\xabmenyspreu a la religi\xc3\xb3\xc2\xbb, rebent la sent\xc3\xa8ncia m\xc3\xa9s dura: cinc anys a treballs for\xc3\xa7ats._NEWLINE_Va haver-hi un altre acusat a m\xc3\xa9s dels cinquanta-dos homes, un adolescent, que va ser jutjat pel tribunal de menors i va ser sentenciat a la pena m\xc3\xa0xima, tres anys de pres\xc3\xb3 als quals seguirien tres anys de llibertat condicional._NEWLINE_Al maig de 2002 els detinguts van ser alliberats tot esperant un segon judici, i tant els veredictes de culpabilitat com els de innoc\xc3\xa8ncia van ser revocats, la qual cosa va provocar la indignaci\xc3\xb3 internacional, amb l\'\xc3\xbanica excepci\xc3\xb3 de les dues sent\xc3\xa8ncies de culpabilitat per menyspreu a la religi\xc3\xb3 que es van mantenir. Al juliol de 2002 va comen\xc3\xa7ar el nou judici per als cinquanta homes. El judici que va tenir lloc en el jutjat de delictes menors de Qasr-al-Nil en el Cairo presidit pel jutge Abdel Karim, el mateix jutge que havia presidit el primer judici, va durar solament quinze minuts, a causa que el jutge va presentar una recusaci\xc3\xb3 contra si mateix. Per aix\xc3\xb2 el judici es va ajornar fins a setembre. En aquest \xc3\xbaltim judici que va acabar al mar\xc3\xa7 de 2003 vint-i-u dels acusats van ser condemnats a tres anys de pres\xc3\xb3 i trenta-nou van ser absolts.\n_START_SECTION_\nEn els mitjans de comunicaci\xc3\xb3\n_START_PARAGRAPH_\nEls 52 del Cairo 52 van apar\xc3\xa8ixer en un documental d\' After Stonewall Productions, narrat per Janeane Garofalo, que es va titular Dangerous Living: Coming Out in the Developing World (Vides perilloses: sortir de l\'armari al m\xc3\xb3n en desenvolupament). L\'argument de la pel\xc2\xb7l\xc3\xadcula Toul Omry (Tota la meva vida) de Maher Sabry descriu les vides dels gais a Egipte amb el tel\xc3\xb3 de fons dels 52 del Cairo i la notorietat donada als arrests. Un dels personatges de la pel\xc2\xb7l\xc3\xadcula "Kareem" aconsegueix escapar-se de la batuda policial en la discoteca flotant. Les not\xc3\xadcies sobre l\'arrest i els judicis subseg\xc3\xbcents s\xc3\xb3n objecte de discussi\xc3\xb3 entre els personatges de la pel\xc2\xb7l\xc3\xadcula. Un dels 52 homes del Cairo va apar\xc3\xa8ixer en el documental de Parvez Sharma A Jihad for Love (2008).'